Diari Oficial de la Generalitat Valenciana


Sumari del DOGV 7468, del 18-02-2015 (2015/1235)

Notificació de la sentència dictada en el juí verbal número 1429/2013.
----------------------------------------------------------------------

### Dades del document

Número de DOGV
:   7468

Data del DOGV
:   18-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1235


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el juí verbal número 1429/2013. [2015/1235]  
Juí verbal 001429/2013  
De: Cafento Levante, SL.  
Procuradora: María Gisbert Rueda.  
Contra: Mohamed Azzouzi.  
Procurador/a: -  
  
En este procediment verbal número 1429/2013, seguit a instàncies de Cafento Levante, SL, contra Mohamed Azzouzi, s'ha dictat la sentència que té l'encapçalament i la dispositiva que, literalment, diuen així:  
  
«Sentència número 29/2015  
València, 28 de gener de 2015  
  
M. Cristina López de Haro Martín, magistrada jutgessa del Jutjat de Primera Instància número 21 dels de València i el seu partit, he vist estes actuacions de juí verbal civil número 1429/2013, seguides a instàncies de Cafento Levante, SL, representada per la procuradora senyora Gisbert Rueda, contra Mohamed Azzouzi, en situació processal de rebel·lia, en reclamació d'una quantitat, i dicte la resolució següent:  
  
  
Dispositiva  
Estime substancialment la demanda formulada per la procuradora senyora Gisbert Roda, en nom i representació de Cafento Levante, SL, contra Mohamed Azzouzi, declare resolts els contractes de prestació temporal de mitjans o comodat subscrits en dates 28 de desembre de 2006 i 18 de maig de 2007, entre demandant i demandat, i condemne el demandat que restituïsca a l'actora, la maquinària depositada en el seu establiment sempre que estos es troben en perfectes condicions d'ús, conservació, neteja i higiene.  
  
Subsidiàriament, per al cas que els béns mobles cedits (màquina monodosi La Picola, model Cecilia 2, gruppi 7+7 GR, matrícula 31825, màquina cafetera Monroc 2 grups, número 061757, molí i molí), no estigueren en el lloc del depòsit o no puguen tornar-se al seu propietari o no es troben en perfectes condicions d'ús, conservació, neteja i higiene, se substituiran pel seu valor i, en conseqüència, el demandat haurà de pagar al demandant la quantitat de mil huit-cents quinze euros (1.815 ?), més l'interés legal meritat, en la forma prevista en els articles 4,5 i 7 de la Llei 3/2004, de 29 de desembre, fins a fer-ne el pagament complet, des del dia 6 de juny de 2010.  
  
I en tot cas, condemne el demandat a pagar a la part actora, i pels conceptes expressats, la quantitat de quaranta euros (40 ?), quantitat que meritarà l'interés de l'article 576 de la Llei d'Enjudiciament Civil.  
  
Amb expressa condemna al demandat al pagament de les costes d'este procediment.  
Notifiqueu a les parts i feu-los saber que en contra no es podrà interposar cap recurs.  
Porteu l'original al llibre de sentències i expediu-ne testimoniatge per a incorporar-lo a les actuacions.  
Esta és la meua sentència que pronuncie, mane i firme Mª Cristina López de Haro Martín, magistrada jutgessa del Jutjat de Primera Instància número 21 de València.  
Publicació. Llegida i publicada ha sigut l'anterior sentència per la magistrada jutgessa que la va dictar, mentres celebrava audiència pública en la mateixa data del seu pronunciament, de la qual cosa jo, la secretària, en done fe.»  
I atés que el demandat, Mohamed Azzouzi, es troba en parador desconegut, s'expedix este edicte a fi que li valga de notificació en forma.  
  
  
València, 28 de gener de 2015.- La secretària judicial: Míriam Muñoz Peiró.